LEVERANSEBESKRIVELSE

UTVENDIG

**Yttervegger og takverk**

Yttervegger og gavlvegger leveres byggeplassen som kalde elementer bestående av falset tett ubehandlet låvepanel, vindsperre og avstivningsstag, dimensjonert reisverk. Veggene isoleres på byggeplass.

Takverket (takstoler og sperrer/limtredragere) er dimensjonert for 650 kg snølast pr. kvm. (tungt tak). Vindskier leveres som et bredt ubehandlet limtrebord pålagt is-bord i impregnert trevirke.

**Yttertak**

Yttertaket leveres med Isola takshingel, type skrå. Alle takbeslag leveres i sort utførelse.

**Takrenner**

Vi leverer forkantblikk, takrenner og nedløp i stål (sort utførelse).

**Pipe og ildsted**

Vi leverer ildsted/peisovn med glassdører og stålpipe.

**Terrasser**

Kan leveres mot et tillegg.

**Vinduer og terrassedører**

Vi leverer malte hyttevinduer og terrassedører med 2-lag energiglass og en kombinasjon av gjennomgående og løse sprosser.

INNVENDIG

**Innvendige yttervegger**

Vi isolerer ytterveggene, legger diffusjonssperre, lekter inn og kryss-isolerer. Vi monterer deretter ubehandlet glattpanel fra Bjertnæs sag og standard listverk. Behandlet panel og listverk kan leveres mot tillegg.

**Delevegger**

Innvendige vegger leveres isolerte. Som kledning leveres ubehandlet glattpanel og standard listverk. Behandlet panel og listverk kan leveres mot et tillegg.

**Himlinger**

Alle himlinger isoleres, plastes og nedlektes og leveres med ubehandlet glattpanel. Du kan velge mellom to bredder. Behandlet panel og listverk kan leveres mot tillegg.

**Trapp**

Der det er vist trapp på tegningen leveres trapp med rekkverk eller hemsstige.

**Dører**

Alle innvendige dører m/karm vist på tegningen leveres med vridere. Ytterdør og bod-dør leveres fullisolert med vindu. Terrassedører leveres med brystning tilpasset nærliggende stuevinduer.

**Bad og vaskerom**

Bad leveres med veggflis i dusjsonen og tett glattpanel på andre veggflater. Flislagte gulv.

**Badstue**

Vises badstue på tegningen leveres denne med granpanel på vegger og i himling, og flis på gulv. Benker og ovn kan leveres mot et tillegg.

**Gulv**

Vi leverer parkett på alle gulv, unntatt i entré, badstue, bad og vaskerom hvor vi leverer flislagte gulv. I boder leveres det ubehandlet betonggulv – flis mot tillegg i pris.

**Hems**

Hvis tegningen er vist med hems så leverer vi samme utførelse som øvrige rom i hytta. Hemsen har en normal takhøyde på maks. 1,89 m.

Prisene er basert på leveranser og oppføring 50 km fra vår fabrikk på Fåvang i Gudbrandsdalen. Frakt og evt. kost/losji etter avtale.

ANDRE LEVERANSER

**Leveranser for å komplettere hytten**

Leveranser fra Rørlegger, elektriker og kjøkkenleverandør er ikke inkludert i prisen.